มิติใหม่
พร้อมเปิดฉากฤดูกาลใหม่กันแล้ว,สำหรับศึกฟุตซอล ไทยลีก 2 (ดิวิชัน 1) ประจำปี 2562 ซึ่งถือฤกษ์ออกสตาร์ตเลกแรก ตั้งแต่วันที่ 14 มิ.ย. เรื่อยไปจนถึงวันที่ 26 ก.ค.นี้,ในปีนี้มีทั้งหมด 8 ทีมร่วมฟาดแข้งได้แก่ นครปฐม ฟุตซอล, ตลิ่งชัน วิคตอรี่ ฟุตซอลคลับ, มหาวิทยาลัยราชภัฏเพชรบุรี, พัทยาอารีน่า ฟุตซอลคลับ, PP ไทยเทค ฟุตซอลคลับ, CAT FUTSAL CLUB (แคท ฟุตซอล คลับ), ฟุตซอลไทยอาร์มี่ และ YFA WARRIX SRIRACHA FC (วายเอฟเอ วอริกซ์ ศรีราชา เอฟซี),ติดตามกันให้ดีว่าทีมใดจะคว้าแชมป์ไปครอง,เมื่อเตะครบทั้ง 2 เลกแล้ว นอกจากแชมป์ ในส่วนของรองแชมป์จะได้สิทธิ์เลื่อนชั้นขึ้นไปเล่นลีกสูงสุด ไทยลีก 1 ฤดูกาลหน้าต่อไป,ทั้งนี้ ต้องยอมรับว่า ฟุตซอล ลีกรอง ปีนี้มี 1 ใน 8 ทีม ที่น่าสนใจอยู่ไม่น้อย,โดยเฉพาะกับน้องใหม่ที่เพิ่งคว้าสิทธิ์เข้ามาจากรอบคัดเลือก อย่างวายเอฟเอ วอริกซ์ ศรีราชา เอฟซี ซึ่งไม่สามารถที่จะมองข้ามได้เลย,เมื่อยูทากะ อะอิฮารา ประธานใหญ่วายเอฟเอ ชาวญี่ปุ่นหัวใจไทย กล่าวไว้ว่า วายเอฟเอฯเป็นสโมสรฟุตซอลที่เน้นการให้โอกาสและความเท่าเทียมกัน,เหมือนกับที่ตนเองได้รับมาโดยตลอด ในการเล่นฟุตบอลในเมืองไทยก่อนหน้านี้,ประธานยูทากะเล่าต่อว่า ตนเป็นผู้พิการทางแขน แต่ตลอดเวลาที่อยู่ในไทย คนไทยและวงการฟุตบอลไทย ได้ให้โอกาสในการได้เล่นฟุตบอลอาชีพกับสโมสรโรงงานยาสูบด้วยดีเสมอมา,วันนี้จึงตั้งใจจะตอบแทนคนไทย เลยตั้งสโมสรฟุตซอลนี้ขึ้นมาและให้โอกาสผู้พิการทางการได้ยินมาร่วม เป็นส่วนหนึ่งของทีม เพื่อยกระดับมาตรฐานวงการ ฟุตซอลไทยในด้านความเท่าเทียมกัน,โดยโลโก้ของสโมสรวายเอฟเอ วอริกซ์ ศรีราชา เอฟซี เป็นรูปม้าน้ำ ซึ่งเป็นสัญลักษณ์ของผู้พิการทางการได้ยิน รวมทั้งยังพร้อมจะเป็นบันไดขั้นแรกในระดับอาชีพให้เยาวชนและผู้เล่นทั่วไป ได้ก้าวไปสู่ความเป็นมืออาชีพในระดับสูงขึ้น ต่อไปด้วย,นอกจากนี้ ยังได้มือดี อดีตกุนซือแชมป์เอฟเอคัพ 2017 โค้ชเหมียว ทนงศักดิ์ ทรัพย์บริบูรณ์ มาช่วยคุมทัพ แถมยังได้มือเก๋ายุคบุกเบิกวงการฟุตซอลไทย พี่ป๋อ มิลินทร์ นาถะพินธุ หวนกลับสู่วงการด้วยการรับหน้าที่ผู้จัดการทีมอีกครั้ง,จึงถือเป็นสโมสรที่น่าจับตามองมากทีเดียว,เฉพาะอย่างยิ่งกับแนวคิด โอกาส ที่เคยได้รับมา และพร้อมที่จะส่งต่อให้นักเตะรุ่นต่อๆไป รวมถึงการสร้างความเท่าเทียมให้เกิดขึ้นเคียงข้างกัน,เป็นมิติใหม่ของวงการกีฬาไทยที่สวยงามยิ่ง,ขอปรบมือให้ดังๆ,ฟ้าคำราม
สำหรับศึกฟุตซอล ไทยลีก 2 (ดิวิชัน 1) ประจำปี 2562 ซึ่งถือฤกษ์ออกสตาร์ตเลกแรก ตั้งแต่วันที่ 14 มิ.ย. เรื่อยไปจนถึงวันที่ 26 ก.ค.นี้
มิติใหม่,ฟุตซอล,ไทยลีก,วายเอฟเอ วอริกซ์ ศรีราชา เอฟซี,ผู้พิการ,ฟ้าคำราม,เรียงหน้าชน